ΓΡΑΠΤΗ ΕΡΩΤΗΣΗ E-1579/96 υποβολή: Lissy Grφner (PSE) προς το (24 Iουνίου 1996)

Θέμα: Ελάχιστες εγγυήσεις στο πλαίσιο της διαδικασίας παροχής ασύλου για ασυνόδευτα προσφυγόπαιδα

Λόγω των διαφορετικών διαδικασιών παροχής ασύλου και δυνατοτήτων παραμοήης για τα ασυνόδευτα και ανήλικα παιδιά που ζητούν άσυλο (UNAM = unaccompanied asylum-seekerminors» έως την ηλικία των 18 ετών) στα κράτη μέλη της ΕΕ - εφόσον βέβαια, υπάρχουν τέτοιου είδους διαδικασίες - απαιτείται η δημιουργία κοινών και ενιαίων οδηγιών στην επικράτεια της ΕΕ. Ήδη στο ψήφισμα της ΕΕ «Μετανάστευση και πολιτική ασύλου» της 21.09.1995 αναγνωρίστηκε η θέσπιση ενιαίων κανόνων ως ελάχιστες εγγυήσεις στις διαδικασίες χορήγησης ασύλου, στις παραγράφους 26 και 27. Η ανάγκη εκπόνησης οδηγιών για μια εναρμονισμένη σε όλη την Ένωση πολιτική για την κατάσταση των παιδιών αυτών (UNAM) θα πρέπει να ληφθεί πλήρως υπόψη στις ισχύουσες κατευθυντήριες γραμμές, και συγκεκριμένα στο εγχειρίδιο της Ύπατης Αρμοστείας των Ηνωμένων Εθνών για τους Πρόσφυγες (UNHCR9, παρ. 213-219, στις αποφάσεις αριθ. 47 και 59 της Εκτελεστικής Επιτροπής της UNHCR καθώς και στη Σύμβαση των Ηνωμένων Εθνών για τα Δικαιώματα των Παιδιών, και ιδίως στο άρθρο 22.2. Οι οδηγίες αυτές της ΕΕ θα πρέπει να καλύπτουν ολόκληρο το φάσμα των αναγκών των ανήλικων αυτών προσφύγων, δηλαδή νομικού, κοινωνικού, ιατρικού, ψυχολογικού και στεγαστικού χαρακτήρα.

1. α) Πιστεύει το Συμβούλιο ότι για λόγους ασφάλειας των παιδιών θα ήταν συντομότερο να αποφασίζεται η επιστροφή τους στην χώρα προέλευσής τους μόνον στις περιπτώσεις που στη χώρα αυτή έχει διαπιστωθεί η ύπαρξη ενός γονέα ή ενός συγγενούς ή ενός ενήλικα αρμόδιου για την ανατροφή τους ή ενός κατάλληλου ιδρύματος για τη μέριμνα των παιδιών, και εφόσον έχουν ρυθμιστεί όλες οι λεπτομέρειες για την επιστροφή τους;

β) Θεωρεί το Συμβούλιο ότι εμπίπτει στο πεδίο αρμοδιοτήτων του να αναλάβει ενέργειες για την επανασύνδεση των οικογενειών;

γ) Πιστεύει, επίσης, το Συμβούλιο ότι τα προσφυγόπαιδα με ανεγνωρισμένο καθεστώς του πρόσφυγα θα πρέπει να ενταχθούν στη χώρα που τους παρέχει άσυλο και ότι δεν θα πρέπει να μεταφερθούν σε τρίτες χώρες;

δ) Υποστηρίζει το Συμβούλιο την άποψη ότι, ανεξάρτητα από τον τρόπο με τον οποίο θα επιλυθεί σε μόνιμη βάση το πρόβλημα, οι ενέργειες που θα αναληφθούν θα πρέπει οπωσδήποτε να εξυπηρετούν τα συμφέροντα των παιδιών όπως συνιστάται στο άρθρο 3 της Σύμβασης των Ηνωμένων Εθνών;

2. Εξέταζει το Συμβούλιο το ενδεχόμενο να λαμβάνονται προληπτικά μέτρα σε όλη την επικράτεια της ΕΕ ούτως ώστε να αποτρέπεται ο χωρισμός παιδιών και γονέων μέσω οργανώσεων παιδικής μέριμνας σε προβληματικές περιοχές;

3. Δεν πιστεύει το Συμβούλιο ότι η φυλάκιση των παιδιών αυτών θα πρέπει να αποφασίζεται μόνον ως έσχατο μέσον και σε εξαιρετικές περιπτώσεις, για ελάχιστο χρονικό διάστημα, ενώ θα πρέπει να λαμβάνεται ιδιαίτερη μέριμνα για τα ανήλικα παιδιά κατά τη διάρκεια της φυλάκισής τους και να τα παρακολουθεί κατάλληλο προσωπικό;

Κοινή απάντηση στις γραπτές ερωτήσεις Ε-1578/96 και Ε-1579/96 (17 Ιανουαρίου 1997)

Το θέμα των ασυνόδευτων ανήλικων παιδιών που ζητούν άσυλο και οι ιδιαίτερες απαιτήσεις που πρέπει να ληφθούν υπόψη, στην περίπτωσή τους, για τις διάφορες πρυχές της διαδικασίας παροχής ασύλου αποτελούν αντικείμενο των προβληματισμών του Συμβουλίου και των εργασιών που διεξάγονται σήμερα στα πλαίσια των ομάδων και των επιτροπών του.

Εξετάζονται δύο σχέδια κειμένου. Το ένα σχετικά με τις συνθήκες υποδοχής των αιτούντων το άσυλο αλλά περιλαμβάνει ειδικές συστάσεις για τους ανηλίκους. Το άλλο αφορά τις συνθήκες που παρέχονται στους ασυνόδευτους ανηλίκους οι οποίοι ζητούν άσυλο.

Επίσης εξετάζεται ένα τρίτο κείμενο σχετικά με την είσοδο και την παραμονή στα κράτη μέλη ασυνόδευτων ανηλίκων. Το κείμενο αυτό αφορά τη είσοδο ασυνόδευτων ανηλίκων στο έδαφος των κρατών μελών και όχι τις διαδικασίες παροχής ασύλου. Ωστόσο,, ειδικότερα όταν πρόκειται για παιδιά, δεν είναι πάντα πολύ σαφής η διάκριση μεταξύ των θεμάτων μετανάστευσης και των θεμάτων ασύλου.

Οι εργασίες έχουν μόλις αρχίσει. Ως εκ τούτου, το Συμβούλιο δεν είναι, στην παρούσα φάση, σε θέση να απαντήσει πλέον συγκεκριμένα στις ερωτήσεις του Αξιότιμου Μέλους του Κοινοβουλίου.